A karrierem során egyszer talán képes leszek szerepet játszani.
És olyan történeteket kitalálni, amik kapcsolódnak az életemhez,
de nem feltétlenül igazak.
De most az élményeimből kell ihletet merítenem.
Mert így tudom igazán kifejezni magam.
Így tudok őszinte, valódi dalt írni.
Amíg vannak saját történeteim, addig mesélni fogom őket.
Dua Lipa londoni énekesnő és dalszerző.
A zenei karrierjét tinédzserként kezdte.
2018-ban elnyerte a BRIT Award legjobb női szólóénekesnek járó díját.
2019-ben pedig a legjobb új zenésznek járó Grammyt.
Az első albuma platinalemez lett.
A második albuma, a Future Nostalgia korábbi társaival való közös munkája.
A dalok célja az volt, hogy visszatekintsenek a múltra,
valamint előre, Dua Lipa jövője felé.
De a „Love Again” című dalát a pillanatnyi érzelmei ihlették.
Hrishikesh Hirway vagyok. Ez A dal, és ami mögötte van.
A NETFLIX DOKUMENTUMFILM-SOROZATA
- Már megy a felvétel. - Tényleg?
- Igen, kezdhetjük. - Kezdjük!
Mesélj arról, amikor elkezdtél dolgozni a „Love Again”-en!
Akkor éppen sok szaron mentem keresztül. Nem tudom, káromkodhatok-e a műsorban.
Sok szaron mentem keresztül.
Késésben voltam, nagy volt a felhajtás.
És amikor beértem a stúdióba, gondolkodni kezdtem.
Voltak dolgok, amiknek véget kellett vetnem.
És új, pozitív energiát kellett vinnem az életembe.
Rébuszokban beszélek éppen?
Egyértelműen a párkapcsolatra és a szerelmi életre gondoltam.
Egy olyan emberrel éltem hosszú távú kapcsolatban…
aki nem volt őszinte velem.
Úgy éreztem, ki kell törnöm ebből a kapcsolatból, mert ez az egész…
nem tesz jót nekem.
Nagyon erős nőnek tartom magam.
De sok olyan pillanat volt, amikor rá sem ismertem magamra.
Sokáig közeli kapcsolatban állsz valakivel. Aztán egyszer csak ez véget ér.
Ilyenkor úgy gondoljuk, lehetetlen, hogy valaha újra szerelmesek legyünk.
TÁRSSZERZŐ
Dua úgy érezte, hogy elhagyta az ereje.
Coffee zseniális zeneszerző.
Azóta dolgozom vele, mióta komolyabban elkezdtem dalokat írni.
Coffee olyan, mint a személyes, spirituális fényem, ami utat mutat.
Mindig számíthattunk egymásra. Főleg, amikor őrült szerelmi ügyekről volt szó.
Dua számomra családtag.
Magánéleti problémái voltak. Ki akarta fejezni, min megy keresztül.
Coffee úgy gondolta, beleírhatnánk ezeket a dolgokat egy dalba.
- Mondhatni, magától jött minden. - Igen.
Hajnalban a stúdióban kezdtem.
Azt megelőzően alig haladtunk. Valami menőre volt szükség.
PRODUCER, TÁRSZERZŐ
Koz az első számú választásom, amikor stúdiómunkáról van szó.
Mindig egy hullámhosszra kerülünk, amikor egy dalon dolgozunk.
Tetszik, hogy kétszer megismételjük az átvezető részt.
Mindig is régi elemeket akartunk beépíteni a zenébe.
Jamiroquai, Prince, Blondie…
VÁLOGATÁS
A szüleim által hallgatott zenék nagy mértékben formálták az ízlésem.
Meg akartam ragadni azt az érzést, hogy egy modern dalt csináljak belőle.
Kíváncsi voltam, tudok-e olyat írni,
ami a régi emlékekre építkezik, és azt az érzést váltja ki,
amit én is érzek, amikor meghallom Jamiroquai „Cosmic Girl” dalát.
INSTRUMENTÁLIS MINTA
Az analóg szintetizátorokon született meg az akkordmenet.
Elég kezdetleges volt.
Erre kevertük a gitárriffet, a dob pedig végigkíséri a számot.
Ez adta meg a kezdeti ritmust. Ezzel kezdődött minden.
Aztán belép az akusztikus gitár.
Jól van.
TÁRSSZERZŐ
Chelceevel mindig gitáron kezdünk dalt írni.
Nagyon vicces lány. Jó a dumája.
„Csináljuk meg a dalt, aztán menjünk sörözni!”
Csak ő liverpooli akcentussal adja elő.
Bírom, hogy olyankor…
Megragadok minden lehetőséget, hogy elmenjünk inni egyet.
Nem hangzik jól…
Beértem a stúdióba, ők pedig a gitárral szórakoztak, és azt énekelték:
„A mindenit! Azt hiszem, szerelmes vagyok.”
De a mindenit
Te elérted, hogy újra szeressek
Nem emlékszem, miért mondtuk ezt, de azt tudom, hogy Dua gyorsan lecsapta.
Azt mondta, nem lesz a dalban „a mindenit”.
Mondtam nekik, hogy felejtsék el. Nem írunk bele ilyet.
Azt mondta, ki van zárva. „Az istenit” lesz helyette.
De az istenit
Ez sokkal jobb.
Te elérted, hogy újra szeressek
Szerintem is. Az új versszak is tetszik.
A tiszteletem és a szeretetem Dua iránt abból ered, hogy ő egy igazi főnök.
Rendben, csináljuk!
Mindent kézben tart.
Mutasd meg
De nem zárkózik el.
Szeretem, amikor olyanok közt lehetek,
akik közt jól érzem magam. Akikkel őszinte lehetek.
Akikkel megbeszélhetem a személyes dolgokat.
És addig nem hagyom el a stúdiót, amíg mindezt dalba nem öntöm.
Aztán jön az átvezető, utána pedig a következő rész.
Dua őszinte ember.
Mondhatni, ami a szívén, az a száján.
Kicsit zavaros, de tetszik.
„Te elérted, hogy újra szeressek.” Ezt mindenki átérzi egy szakítás után.
Pedig mind azt hisszük, nem fog menni. A dalból párbeszéd kerekedett.
A dalban azokról a pillanatokról énekelek, amikor úgy éreztem, nem vagyok önmagam.
Nem tudtam, hogy magamhoz vagy valaki máshoz beszélek-e.
Egyfajta meghívás volt. Azt gondoltam, ha megírom, talán meg is történik.
Eleinte csak egy versszakunk volt.
Nem hittem, hogy megtalálom a kiutat
Nem hittem, hogy így ver majd a szívem
Hihetetlen, hogy maradt még bármi bennem
De jöttek az új sorok.
Hihetetlen, hogy végre találtam valakit
Tudtam, hogy fel kell kerülnie az albumra. De nem úgy épült fel…
mint egy klasszikus dal.
Versszak, előkórus, refrén, versszak, előkórus, refrén, átvezető, refrén.
Összevissza voltak, de a dal jónak tűnt.
Úgy gondoltam, talán nem is kell követnünk a szabályt. Szarjuk le!
A Studio 54 című könyvet forgattam akkoriban.
Elképzeltem Donna Summert, ahogy felépíti a drámát a tetőpontig.
Egyre csak gyűlik, aztán egyszer csak…
beindul a dal.
Szerencsére a szomszédom nagyszerű hegedűművész és remek fickó.
Drew Jureckának hívják.
HEGEDŰK
Koz elküldte a vonósok egyik felvételét. Lenyűgözött. Annyira drámai volt. Imádtam.
A húros hangszerek gazdagságot és eleganciát kölcsönöznek a dalnak.
Egy többnyire funk stílusú zenében ez szinte váratlanul hat.
Úgy gondoltuk, jó része lesz a dalnak.
Szerintem tökéletesen passzolt, és nagyon tetszett.
Ugyanakkor még csiszolni kellett rajta, de nem tudtam, min.
- Ez elég nehéz. - Igen.
Egyik este a stúdióban ültünk,
és Coffee elkezdte énekelni azt a bizonyos riffet.
A Star Wars zenéje jutott róla eszembe.
AZ 1932-ES „MY WOMAN” AL BOWLLY, LEW STONE ÉS A THE MONSEIGNEUR BAND ELŐADÁSÁBAN
Ez a dallam Al Bowlly 1930-as évekbeli trombitajátékából származik.
Klasszikus dallam.
Igen.
- Azért szeretem, mert kicsit kísérteties. - Igen. Baljós, ijesztő.
Imádtam. Bele akartam rakni a dalba.
Tökéletesen passzolt hozzá.
Remek ötlet bedobni egy ilyen dallamot.
De egy dal nem így épül fel.
Ha hozzáadunk egy ilyen részt, attól az egész dal hamisnak hangzik.
Nehéz volt úgy beilleszteni, hogy jó hangzása legyen.
Sokat kísérleteztem, hogy kijavítsam a hangmagasságot.
Szálanként téptem ki a hajam.
Nagyon nehéz volt.
De végül sikerült.
Ezt a dallamot 1997-ben is felhasználták.
A White Town „Your Woman” dalában csendül fel.
Remek dallam. Két különböző korszakba repít el.
A 20-as, 30-as évekbe.
A glamour és az art deco idejébe.
És a 90-es évek laza korszakába.
Szeretem, amikor a zene újra feltalálja önmagát.
A dal kész volt.
De elég sok időt töltöttünk a jó dalszerkezet felépítésével.
Nem volt egyértelmű, hogy fog felépülni.
Az utolsó keverésig változtatgattunk rajta.
Variáltuk a részeit.
Ez nehéz és furcsa.
Nincsenek definiálva a dal részei. Érted, mire gondolok?
- Nem tudjuk… - Amikor megírtuk, még külön voltak.
- Nem is tudom. - Olyan, mintha…
Támadt egy őrült ötletem.
Úgy gondoltam, változtathatnánk a szerkezetén.
El sem hiszem, el sem hiszem
Gondoltam, lehetne ez a refrén.
Meg voltam győződve, hogy nagyszerű lesz.
Rengeteg verzió készült, és Dua mindet elrakatta.
Hajthatatlanul ragaszkodtam hozzá.
Kértem őket, hogy így legyen.
Három nappal később beláttam, hogy nem lesz jó.
MÁSODIK VERSSZAK
Amikor az első lemezen dolgoztam, könnyen ihletet merítettem a bánatból.
És a dühítő dolgokból.
Mélabús.
Kibaszottul mélabús, haver.
Amikor elkezdtem dalokat írni, az összetört szívekről írtam.
De sosem akartam balladákat és lassú dalokat csinálni.
Nem akartam sírni. Én táncolni szeretek.
Vegyítettem a kettőt, és a végeredmény egyfajta táncos sírás lett.
A Future Nostalgia albummal azt az érzést akarta kelteni,
mintha két világ összeolvadna.
Szomorú, de egyben reményteljes is.
Azt hiszem, ez a gyerekkoromnak köszönhető.
Úgy éreztem, két helyre tartozom, ugyanakkor sehova sem.
Sokat költöztünk. Londonban születtem, ott nőttem fel.
Koszovóba mentünk 11 éves koromban. Aztán 15 évesen vissza Londonba.
De hálás vagyok a kettős állampolgárságomért.
Valószínűleg ezért vagyok ennyire a kettősség megszállottja.
Keserédes és táncos-sírós dalokat írok.
Akkor érzem magam a legjobban, ha két érzelemmel játszhatok.
Hol vetted fel az éneket?
A londoni RAK Studiosban.
Ezzel kezdünk.
A kezdetek kezdetén
Az énekért felelős produceremmel, Lornával dolgoztam.
- Ez a dallam. - Felismertem Mary Poppinst.
Sokat utalsz rá.
Lorna segít vizualizálni az érzelmeket.
Néhány szomorú részt mosolyogva kellett énekelnem.
Az istenit
Te elérted, hogy újra szeressek
Ez az!
ÉNEK
- Hallod a mosolyt a hangodban? - Igen. A felkiáltás pozitívnak hangzik.
Nagyon jó.
A mosoly segít elérni ezt a hatást.
Dua énekének lenyűgöző a hangszintje.
Azonnal felismerhető.
Nagyon mély. De a magas hangjai is nagyot robbannak.
Nem túl szép. Nem tökéletes pophang, de ugyanakkor mégis az.
A gyerekkori videókon is olyan a hangom,
mintha egész életemben cigiztem volna.
Egy gyerek szájából…
Hogy hívnak?
Dua Lipa.
Kilencéves koromban minden szombaton színművészeti iskolába jártam.
Az énektanárom azt mondta, hogy nagyon mély a hangom.
Gyerekként sokat piszkáltak azzal, hogy férfias a hangom, meg hasonlókkal.
De túlléptem rajta, és erősebb lettem tőle.
KÍSÉRŐ ÉNEK
Itt hárman énekelünk.
Egy kicsit hallani Chelcee és Coffee hangját is.
Mindig jó énekkel megfűszerezni egy dalt.
- Jó ég! - Igen.
Ettől lesz annyira különleges.
Az egyik sor ez: „Hitetlenkedve harapok az ajkamba.”
Hitetlenkedve harapok az ajkamba Mert te vagy, akire vágyom
Abban a percben annyi mindent éreztem, hogy szinte bele akartam harapni valamibe.
Jól leírta, mit érzek. Mintha megkóstoltam volna az univerzumot.
Ízlett. Minden érzést egyszerre éreztem.
A testem vibrált.
A színpadra lépés előtti pillanatot is hasonlóan szoktam leírni.
Olyankor az ember annyira izgatott és ideges,
annyira várja a fellépést, hogy szinte belebetegszik.
Nagyon felpörget. Hatalmas adrenalinbomba.
Coffee és Chelcee megkérdőjelezte a döntésemet ennél a résznél.
- Nem emlékszem, ki ellenezte ezt a sort. - Ő volt.
De…
Dua keményen küzdött ezért a sorért.
Azt mondtam nekik: „Nagyon sajnálom. Ha tetszik, ha nem, ezt a részt megtartom.
Mert ezt érzem.”
Ha Dua olyat hall, ami egy adott érzést vált ki belőle,
akkor felhasználja.
ÁTVEZETŐ
Az átvezető végéhez hozzáadtunk még két ütemet.
Meg akartuk teremteni azt a pillanatot, amikor megáll minden.
Aztán újra belépnek a vonósok.
Ez a drámai hatás egyfajta robbanást vált ki.
Minden a drámáról szól.
Azért jó Duával dolgozni, mert ő hagyja, hogy ilyeneket csináljunk.
Művészi ambícióval közelítettük meg a popot.
Mesélj erről az énekről!
Te elérted, hogy újra szeressek
AD LIBITUM ÉNEK
Te elérted, hogy újra szeressek
Az ad libitum az egyik utolsó lépés.
Újra és újra elérted
Néha amiatt idegeskedem, hogy hamisan énekelek.
Félek kiengedni a hangomat.
De a felvevőszobában fejhallgató van rajtam.
Az a közeg olyan, mintha egy iskola mosdójában lennék. Jó az akusztika.
Minden jól hangzik a visszhanggal.
Te elérted, hogy újra szeressek Újra elérted
Magán a zenén kívül más szerepet is betölt ez a dal az életedben?
Számomra nehéz volt megnyílni és sebezhetőnek lenni a stúdióban.
De rengeteg erőt merítettem abból,
hogy a zenét egyfajta gyógyírként használhatom.
Az életem azon pontján azt hittem, hogy sosem fogok tudni kitörni.
Úgy érzem, a „Love Again” elkészítése közben
az életem számos különböző fejezetét feldolgoztam. Sokat tanultam önmagamról.
Fontosnak tartottam, hogy kiírjam magamból ezeket a dolgokat.
Hogy halljam, amit hallanom kellett.
Végre újra táncolni akartam, pedig azt hittem, sosem fogok többé.
Végre megtaláltam azt az embert, azt a pillanatot az életemben,
ami rengeteg büszkeséggel, erővel és önbizalommal tölt fel. Ami ösztönöz.
Végre újra szerelmes vagyok.
Tele vagyok endorfinnal. Repkednek a pillangóim.
A „Love Again” annak az erőnek, annak a tűznek az eredménye,
amit éreztem, hogy újra meg kell találnom.
És ezért nagyon hálás vagyok.
És most hallgassuk meg Dua Lipa „Love Again” című dalát!
A feliratot fordította: D. Ferenc